S-519/2021

Mál þetta, sem var dómtekið 24. janúar sl., var höfðað með ákæru lögreglustjórans á Norðurlandi eystra, dagsettri 1. desember 2021, á hendur A-kk-þgf B-kk-þgf G-kk-þgf, kt. [...], [...], [...], „fyrir líkamsárás með því að hafa aðfaranótt sunnudagsins 2. febrúar 2020, á veitinga og skemmtistaðnum Pósthúsbarnum við Skipagötu á Akureyri, ráðist gegn A, kt. [...], og kýlt hann einu hnefahöggi í andlitið, en brotaþoli var að vinna á veitingastaðnum sem dyravörður þessa nótt. Afleiðingar þessa fyrir brotaþola var að hann hlaut mar og eymsli á gagnauga vinstra megin.

Telst þetta varða við 1. mgr. 217. gr. almennra hegningarlaga nr. 19/1940, með síðari breytingum.

Þess er krafist að ákærði verði dæmdur til refsingar og greiðslu sakarkostnaðar.

Einkaréttarkrafa:

Í málinu gerir A, kt. [...], [...], Akureyri, bótakröfu á hendur ákærða að fjárhæð kr. 650.000-, með vöxtum skv. 8. gr., sbr. 4. gr., laga nr. 38/ 2001, um vexti og verðtryggingu frá 2. febrúar 2020 til þess dags er mánuður er liðinn frá því að bótakrafa þessi var kynnt ákærða, en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags. Þá er krafist lögmannsþóknunar úr hendi ákærða, brotaþola að skaðlausu, skv. mati dómsins eða samkvæmt síðar framlögðum málskostnaðarreikningi, að viðbættum virðisaukaskatti.“

Af hálfu ákærða er aðallega krafist að ákvörðun refsingar verði frestað, til vara að ákærða verði gerð sekt og til þrautavara vægustu refsingar sem lög leyfa. Ef refsing verði ákveðin fangelsi að þá verði hún að fullu skilorðsbundin. Þá er krafist verulegrar lækkunar á bótakröfu. Verjandi krefst ekki þóknunar.

Ákærði hefur komið fyrir dóm og játað sök samkvæmt ákæru. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Sakaferill ákærða hefur ekki áhrif við ákvörðun refsingar. Tafir hafa orðið á meðferð málsins á rannsóknarstigi og verður litið til þess við ákvörðun refsingar. Að teknu tilliti til þess þykir refsing ákærða hæfilega ákveðin fangelsi í 30 dagaen fresta skal fullnustu refsingarinnar skilorðsbundið, eins og nánar greinir í dómsorði.

Brotaþoli á rétt á miskabótum úr hendi ákærða á grundvelli 26. gr. skaðabótalaga nr. 50/1993. Þykja miskabætur hæfilega ákvarðaðar 150.000 krónur. Þá hafa verið lagðir fram reikningar að fjárhæð 18.165 krónur vegna útlagðs heilbrigðiskostnaðar brotaþola vegna líkamsárásarinnar og verður ákærði einnig dæmdur til greiðslu þess kostnaðar.

Ekkiverður fallist á að aðrir reikningar sem lagðir hafa verið fram tengist líkamsárásinni. Ákærði greiði brotaþola 150.000 krónurí málskostnað að teknu tilliti til virðisaukaskatts.

Um vexti fer sem í dómsorði greinir.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, 32.900 krónur.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, A-kk-nf B-kk-nf G-kk-nf, sæti fangelsi í 30 daga. Fresta ber fullnustu refsingarinnar og skal hún falla niður að liðnu einu ári frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði A, kt. [...], 168.165 krónur í skaða- og miskabætur auk vaxta samkvæmt 8. gr. laga nr. 38/2001 um vexti og verðtryggingu frá 2. febrúar 2020 til 17. apríl 2022 en frá þeim degi með dráttarvöxtum samkvæmt 1. mgr. 6. gr. sömu laga til greiðsludags, auk 150.000 krónurí málskostnað.

Ákærði greiði 32.900 krónur í sakarkostnað.